Jautājumi un atbildes.
Atklātam konkursam
“Rīgas civilās aizsardzības informācijas sistēmas (CAIS) izstrāde un uzturēšana”
Iepirkuma identifikācijas Nr. CAIP 2024/55

· Prasība FUNK-4 apakšpunkts FUNK-1.1.
Lūdzam sniegt skaidrojumu kādā veidā un cik bieži ir plānota automatizētā incidentu un katastrofu reģistrēšana.
Automatizētā incidentu un katastrofu reģistrēšana ir plānota pēc Sistēmas integrācijas ar Pasūtītāja izraudzīto un ieviesto CRM, atbilstoši PL-1 prasībām. Automatizētās incidentu un katastrofu reģistrēšanas biežums ir tūlīt pēc to reģistrēšanas Pasūtītāja CRM.
· Prasība FUNK-8 apakšpunkts FUNK-1.6. 
Lūdzam precizēt datu analītikas rīku un paredzamo datu apjomu.
Pasūtītāja rīcībā ir Azure Synapse Analytics. 

· Prasība ARH-2
Lūdzu precizēt ka SMS vārtejas pakalpojumu sniedzēja pakalpojumu izmaksas nav jāietver piedāvājumā.
SMS vārtejas pakalpojumu sniedzēja pakalpojumu izmaksas nav jāietver piedāvājumā.
· Prasībā ARH-2 minēta integrācija ar VPM un FUNK-1 apakšpunktā FUNK-1.5. ir prasība par lietotāju paroles pārvaldību un nosacījumiem.
Lūdzam sniegt skaidrojumu kāds ir konkrētais VPM izmantošanas mērķis un kā tas ir saistīts ar punktā FUNK-1.5. rakstīto?
FUNK-1 apakšpunkta FUNK-1.5 prasība attiecas uz Priviliģēto lietotāju, ar to saprotot Sistēmas administratoru.

Jautājumi par nolikumu:

1. Pretendents lūdz precizēt nolikuma 7.1.punktu “[..] Līgumslēdzējs slēdz iepirkuma līgumu, katrā iepirkuma priekšmeta daļā.”, jo atklātā konkursa iepirkuma priekšmets nav dalīts daļās.
Nolikuma 7.1. apakšpunktā ir drukas kļūda, proti: “7.1.	Pamatojoties uz pretendenta piedāvājumu, ar Komisijas izraudzīto pretendentu (turpmāk – Uzvarētājs) Nolikuma 1.4.punktā norādītais Līgumslēdzējs slēdz iepirkuma līgumu, katrā iepirkuma priekšmeta daļā” vietā ir domāts:  “7.1.	Pamatojoties uz pretendenta piedāvājumu, ar Komisijas izraudzīto pretendentu (turpmāk – Uzvarētājs) Nolikuma 1.4.punktā norādītais Līgumslēdzējs slēdz iepirkuma līgumu.”

2. Vai vērtēšanas kritērijā Nr.F7 par atbilstošu tiks atzīts, ka Pretendenta uzņēmumā ir izstrādāta, ieviesta un tiek uzturēta ISO 9001:2015 standartam atbilstoša vai ekvivalenta kvalitātes pārvaldības sistēma un Pretendents iesniedz Pretendenta uzņēmumā izstrādātās, ieviestās un uzturētās kvalitātes vadības sistēmas aprakstu?
 Lai saņemtu punktus kritētijā Nr.F7 pretendentam ir jābūt ne tikai ieviestai kvalitātes pārvaldes sistēmai, bet tai jābūt arī akreditācijas institūcijas akreditētai, ko apliecina šīs institūcijas izsniegts un spēkā esošs sertifikāts.  Tādējādi, lai saņemtu punktus kritētijā Nr.F7, pretendentam kopā ar piedāvājuma dokumentiem ir jāiesniedz spēkā esošs akreditācijas institūcijas izsniegts sertifikāts par uzņēmuma kvalitātes pārvaldības sistēmas sertifikāciju.

Jautājumi par Tehnisko specifikāciju:

1. Pretendents lūdz skaidrot, vai ORG-1.6 prasības 4. apakšpunktā minētā persona, kas ir atbildīga par darba izpildi, ir domāts konkrētais speciālists, kas veiks konkrēto darbu?
Jā, pie katra darba jānorāda par darbu atbildīgais speciālists.

1. Pretendents lūdz skaidrot FUNK-1.1. prasības minēto aprakstu par "unikālajiem sistēmas lietotāju parametriem". Kādi būtu šie parametri? E-pasts un parole, aktīvās direktorijas iesaiste vai VPM moduļa izmantošana?
Sistēmas lietotāju autentifikācijai jāizmanto VPM.

1. Tehniskās specifikācijas prasības FUNK-1.5 trešais apakšpunkts - Pretendents lūdz skaidrot, vai Pasūtītāja rīcībā ir pieejama vārdnīca ar vārdiem, kurus nedrīkst izmantot paroles veidošanā, un vai ir pieļaujams izmantot publiskos servisu reģistrus paroles pārbaudei?
Pasūtītājs nodrošinās vārdnīcu. Nav pieļaujams izmantot publiskus servisus paroles pārbaudei. 

1. Tehniskās specifikācijas prasības FUNK-1.5 septītais apakšpunkts - Pretendents lūdz precizēt FUNK-1.5 prasību, konkrēti, kas tieši ir domāts ar prasību "Sistēmas lietotāja paroles aizliegts elektroniski glabāt…"? Vai tas nozīmē, ka paroles nedrīkst glabāt nekādā veidā, vai arī šī prasība attiecas tikai uz nešifrētu paroļu glabāšanu?
Prasība attiecas uz nešifrētu paroļu glabāšanu. 

1. Tehniskās specifikācijas prasības FUNK-1.5 septītais apakšpunkts definē: “… izņemot šo noteikumu 8.10. apakšpunktā minēto gadījumu;”, Pretendents lūdz skaidrot, kur var atrast informāciju uz prasībā minētajiem noteikumiem?
Ieviesta numerācijas kļūda. Iekšējai atsaucei ir jābūt uz punktu zemāk, kurā minētas 72h – no MK. 442.noteikumiem. [image: ]

1. Tehniskās specifikācijas prasības FUNK-1.5 desmitais apakšpunkts definē - Pretendents lūdz skaidrot, vai minētajā prasībā "Sistēmā nav pieļaujama funkcionalitāte, kas atļauj sistēmas lietotājam saglabāt savu paroli tā, lai tā turpmākajās pieslēgšanās reizēs nav jāievada" ir pieļaujama atkāpe, ņemot vērā, ka šo prasību var ietekmēt konkrēta interneta pārlūka versija (kas ļauj lietotājam saglabāt paroli) un ražotājs, kuru sistēmas izstrādātājs tieši nevar kontrolēt?
Šī prasība attiecas tikai uz risinājuma funkcionalitāti, kas ļauj lietotājam ilgstoši piekļūt autentifikāciju prasošām funkcijām. Prasība nav piemērojama pārlūka funkcionalitātēm, kuras risinājums nevar kontrolēt.

1. Pretendents lūdz skaidrot, vai FUNK-6.3. prasībā plāna rediģēšana tiks veikta sistēmas ietvaros, vai arī ārpus sistēmas un rediģētais, atjaunotais plāns tiks augšupielādēts sistēmā? 
Plāna rediģēšana paredzēta sistēmas ietvaros. 

1. Pretendents lūdz skaidrot, kādi FUNK-8.6 prasībā minētie analītikas rīki ir Pasūtītajā rīcībā?
Pasūtītāja rīcībā ir Azure Synapse Analytics. 

1. Tehniskās specifikācijas prasība FUNK-9.3 - Pretendents lūdz skaidrot, vai e-pasta un SMS vārteja tiks nodrošināta no Pasūtītāja puses sistēmas izstrādes, testēšanas un darbināšanas produkcijā posmos?
E-pasta un SMS vārteja tiks nodrošināta no Pasūtītāja puses.

1. Tehniskās specifikācijas prasība VEIKT-3 - Pretendents lūdz skaidrot, vai par sistēmas pieejamību tīkla līmenī un tā konfigurāciju būs atbildīgs Pasūtītājs?
Pasūtītājs nodrošinās risinājuma pieejamību un tīkla konfigurāciju atbilstoši risinājuma vajadzībām.

1. Tehniskās specifikācijas prasība ARH-9 - Pretendents lūdz skaidrot vai ir pieļaujams izmantot arī Docker Swarm risinājumu un tajā veikt komponenšu izvietojumu, jo Swarm arī nodrošina slodzes dalīšanu un izvietojumu uz vairākām nodēm.
Nē, risinājums izvietojams uz Kubernetes, jo Pasūtītājam ir iekšēja pieredze darbam ar Kubernetes, kā arī Pasūtītāja rīcībā ir Kubernetes klasteris.

1. Tehniskās specifikācijas prasība ARH-14 - Pretendents lūdz skaidrot, kādas vides (testa, izstrādes, produkcijas) ir plānots izmitināt Pasūtītajā infrastruktūrā? Turklāt vēlamies noskaidrot, vai integrāciju testēšanai, ja testa vai izstrādes vide tiks izvietota Pretendenta infrastruktūrā, tiks nodrošināti visi nepieciešamie savienojumi ar trešo pušu vai citu platformu integrācijām, lai veiktu pilnvērtīgus testus?
Atbilstoši PIEG-1 prasībai, Piegādātājam ir jāsaskaņo ar Pasūtītāju vides izvietojums. Parasti testa un produkcijas vides tiek izvietotas Piegādātāja infrastruktūrā. Integrāciju testēšanai tiks nodrošināti visi nepieciešamie savienojumi, cik vien tas būs iespējams un atkarīgs no Pasūtītāja.

1. Tehniskās specifikācijas prasība PIEG-11 - Pretendents lūdz skaidrot, vai Pasūtītājs jau šobrīd izmantot Telerik rīku?
 Nē, Telerik rīks PIEG-11 prasībā, minēts kā piemērs komerciālajām bibliotēkām.

1. Tehniskās specifikācijas prasība PIEG-22 – Vai Pasūtītājs pieļauj, ka dokumentācijas nodevumus var apvienot (piemēram, datu modeļa dokumentāciju iekļaut PPA)? 
Dokumentācijas nodevumus var apvienot pie nosacījuma, ka tie satur nepieciešamo detalizāciju. 

1. Tehniskās specifikācijas prasībā UZT-7 definēts: “Izpildītājam jānodrošina vismaz šādi maksimālie reakcijas un problēmas novēršanas laiki darba dienās darba laikā, no 8:00 līdz 17:00, izņemot 1. kategorijas problēmas, kurām rekcijas laiks un novēršanas laiks tiek skaitīts arī ārpus darba laika”, taču 2.kategorijas reakcijas laiks norādīts “1 stunda” – vai tā ir domāta 1 darba stunda? 
2. kategorijas problēmu reakcijas laiks ir 1 darba stunda. 

Jautājumi par līguma projektu:

1. Vai līguma projekta 1.3.punktā norādītais “Risku par Līgumā neparedzētām piegādēm, darbiem un pakalpojumiem, kas nepieciešami Līguma pilnīgai izpildei (turpmāk – Neparedzēti darbi), uzņemas Izpildītājs, tai skaitā neparedzēto darbu izmaksas, kas nav iekļautas Līguma 3.1.  punktā noteiktajā Līguma summā…” attiecas tikai uz tvērumu, kas ir definēts atklāta konkursa tehniskajā specifikācijā?
Līguma priekšmeta tvērums norādīts Līguma 1.1.punktā, tādējādi Līguma 1.3.punktā norādītais nosacījums attiecas uz visu Līguma 1.1.punktā norādīto tvērumu. 

15.5. sistemas lietotaja paroles aizliegts elekironiski glabat un transportet neSifreta veida, art
lietotaja autentifikacijas procesa ietvaros, iznemot 3o noteikumu [H5i7iiapakspunkta to

15.6. sistemas listotaja parole ievadisanas bridi lietotajam netiek pilniba attelota:

157 8istemas lietotaja parole, kas nosdfita publiska datu parraides tikla nesifrta veida, ir
letojama vienu reizi un deriga ne ilgak ka 72 stundas péc tas nos





